להט"ב ותחרות האירוויזיון

תחרות הזמר של האירוויזיון ידועה בקשר שלה עם הקהילה הגאה, ולה קהל מעריצים ותיק מתוכה. מארגני האירוויזיון פעלו לשילוב מעריצים אלה בתחרות מאז שנות התשעים.

 משתתפים להט"בים בתחרות 
ג'רארד ג'ולינג היה הזמר ההומוסקסואל המוצהר הראשון שהשתתף בתחרות, כאשר ייצג את הולנד באירוויזיון 1988, ודנה אינטרנשיונל הישראלית, הזמרת הטרנסג'נדרית הראשונה שהשתתפה בתחרות, הייתה לזמרת הלהט"בית מחוץ לארון הראשונה שזכתה בתחרות, בשנת 1998. מאז, זמרים להט"בים נוספים התמודדו וזכו בתחרות: מריה שריפוביץ', שזכתה באירוויזיון 2007 כשייצגה את סרביה, יצאה מהארון כלסבית בשנת 2013, קונצ'יטה וורסט, דמות הדראג המגולמת על ידי תומאס נויווירת ההומוסקסואל המוצהר, זכתה באירוויזיון 2014 כאשר ייצגה את אוסטריה; הזמר הביסקסואל המוצהר, דאנקן לורנס, היה הזוכה בתחרות 2019 עבור הולנד. לורן, זוכת אירוויזיון 2012 ואירוויזיון 2023 בו ייצגה את שוודיה, יצאה מהארון כביסקסואלית בשנת 2017. ויקטוריה דה אנג'ליס, חברת להקת הרוק האיטלקית מונסקין, שזכתה באירוויזיון 2021, היא לסבית, וגם עמיתה ללהקה אית'ן טורקיו מגדיר את עצמו כ"חופשי מינית".

באירוויזיון 2011 ייצגה את הממלכה המאוחדת להקת הבנים בלו, בה חברים דאנקן ג'יימס ההומוסקסואל ולי ראיין הביסקסואל.

באירוויזיון 2016 ייצג את ישראל הזמר ההומוסקסואל חובי סטאר. דווה בוב, אשר ייצג את הולנד, הוא ביסקסואל.

באירוויזיון 2017 ייצג את מונטנגרו הזמר סלבקו קלזיץ', הומוסקסואל מוצהר.

שרה אלטו, שייצגה את פינלנד באירוויזיון 2018, היא לסבית. מלובין, אשר ייצג את אוקראינה באותה שנה, יצא מהארון כביסקסואל בשנת 2021.

בילאל חסאני, שייצג את צרפת באירוויזיון 2019, מזדהה כקוויר. טום הוגו, אשר ייצג את נורווגיה כחלק מלהקת קיינו, הוא הומוסקסואל מוצהר.

בין משתתפי אירוויזיון 2021 המזדהים כלהט"בים נכללים מונטיין שייצגה את אוסטרליה, אשר מזדהה כביסקסואלית, לזלי רוי שייצגה את אירלנד, אשר מזדהה כלסבית, וסיל גרוונלייב אשר ייצג את מקדוניה הצפונית, ז'אנגו מקרוי אשר ייצג את הולנד וינדריק זיגוורט שייצג את גרמניה, המזדהים כהומוסקסואלים, ורוקסן שייצגה את רומניה, אשר מזדהה כג'נדרקוויר. הולדה קריסטין קולברונארדוטיר, אשר ייצגה את איסלנד כחלק מלהקת הליווי של דאדי פרייר, Gagnamagnið, מזדהה כפאנסקסואלית.

גם כמה ממנחי האירוויזיון לאורך השנים היו להט"בים, וביניהם אסי עזר, שהנחה את אירוויזיון 2019 בישראל, וניקי דה יאחר, שהשתתפה במשדר אירוויזיון: Europe Shine a Light והנחתה את אירוויזיון 2021. דה יאחר הייתה המנחה הטרנסג'נדרית הראשונה של התחרות.
+שנהמדינהמבצע/תשירגמרחצי גמרהערותמיקוםנקודותמיקוםנקודות1956 צרפתדני דאוברסן"Il est là"לא ידועX1959 בלגיהבוב בני"Hou toch van mij"69יצא מהארון כהומוסקסואל ב-2001, בגיל 751961"September, gouden roos"151 לוקסמבורגז'אן-קלוד פסקל"Nous Les Amoureux"1311965 הממלכה המאוחדתקייטי קירבי"I Belong"2261968 הולנדרוני טובר"Morgen"1611973 שווייץפטריק ז'ובה"Je vais me marier, Marie"12791976 לוקסמבורגיורגן מרקוס"Chansons pour ceux qui s'aiment"14171981ז'אן-קלוד פסקל"C'est peut-être pas l'Amérique"11411988 הולנדג'רארד ג'ולינג"Shangri-La"9701990 איסלנדסיגריור בינטינסדוטיר "Eitt lag enn"41241992סיגריור בינטינסדוטיר "Nei eða já"780 שוודיהכריסטר ביורקמן"I morgon är en annan dag"229 פורטוגלדינה"Amor d'água fresca"17261994שרה טווארס"Chamar a música"873 איסלנדסיגריור בינטינסדוטיר"Nætur"12491997פול אוסקר"Minn hinsti dans"2018 שוודיהגבריאל פרוס "Bara hon älskar mig"1436 הממלכה המאוחדתקתרינה לסקאניץ' "Love Shine a Light"12271998 ישראלדנה אינטרנשיונל"דיווה"1172 1999צדי צרפתיבמאייגאל רבידמנחה2001 הולנדמישל קורטנס"Out on My Own"1816X פוליןאנדז'יי פיאסקזני""2011 שוודיהקים קרנפלק "Listen To Your Heartbeat"51002002 ישראלשרית חדד"נדליק ביחד נר"1237 יצאה מהארון בשנת 2021 סלובניהססטרה"Samo ljubezen"13332003 רוסיהיוליה וולקובה "Ne ver', ne boysia"31642004 נורווגיהקנוט אנדרס סרום"High"243 צרפתג'ונתן סרדה"A Chaque Pas"1540 בוסניה והרצגובינהדין"In the Disco"9917133 דנמרקתומאס תורדרסון"Shame on You"X1356 פינלנדיארי סילאנפה"Takes 2 to Tango"14512005 אירלנדדונה מקאול ""14532006בראיין קנדי"Every Song Is A Cry For Love"1093979 שווייץאנדראס לונדשטט "If We All Give a Little"1730X2007 סרביהמריה שריפוביץ'"Molitva"12681298יצאה מהארון כלסבית ב-2013 רוסיהילנה טמניקובה ואולגה סריאבקינה "Song Number 1"3207X שוודיהאולה סאלו "The Worrying Kind"1851 ספרדפרנסיסקו חביאר אלברס קולינט "I Love You Mi Vida"2043 הממלכה המאוחדתדייוויד דוקאס "Flying the Flag (For You)"22192008 גרמניהלוסי דיאקובסקה "Disappear"23142009אוסקר לויה "Miss Kiss Kiss Bang"20352010 ישראלהראל סקעת"מילים"14718712011 הממלכה המאוחדתדאנקן ג'יימס ולי ראיין "I Can"11100X ישראלדנה אינטרנשיונל"Ding Dong"X1538 מלטהגלן ולה"One Life"11542012 שוודיהלורן"Euphoria"13721181 נורווגיהטוג'י"Stay"26710452013 אירלנדראיין דולן"Only Love Survives"2658542014 אוסטריהקונצ'יטה וורסט"Rise Like a Phoenix"12901169 בלגיהאקסל הירסו"Mother"X14282015 מלטהאמבר בונדין"Warrior"11432016 הולנדדווה בוב"Slow Down"111535197 ישראלחובי סטאר"Made of Stars"141357147 בוסניה והרצגובינהדין "Ljubav je"X11104 גרמניהג'יימי-לי קריוויץ"Ghost"2611X קרואטיהנינה קראליץ'"Lighthouse"2373101332017אימרי זיו"I Feel Alive"23393207יצא מהארון ביוני 2023 פורטוגלסלבדור סובראל"Amar pelos dois"17581370 מונטנגרוסלבקו קלזיץ'"Space"X16562018 פינלנדשרה אלטו"Monsters"254610108 אוקראינהמלובין"Under The Ladder"171306179יצא מהארון ביולי 20212019 הולנדדאנקן לורנס"Arcade"14981280 נורווגיהטום הוגו "Spirit in the Sky"63317210 צרפתבילאל חסאני"Roi"16105X ישראלאסי עזרמנחה2021 איטליהויקטוריה דה אנג'ליס ואית'ן טורקיו "Zitti e buoni"1524X איסלנדהולדה קריסטין קולברונארדוטיר ""43782288 הולנדז'אנגו מקרוי"Birth of a New Age"2311X ספרדבלאס קנטו"Voy a quedarme"246 גרמניהינדריק זיגוורט"I Don't Feel Hate"253 רומניהרוקסן"Amnesia"X1285 אוסטרליהמונטיין"Technicolour"1428 מקדוניה הצפוניתוסיל גרוונלייב"Here I Stand"1523 אירלנדלזלי רוי"Maps"1620 הולנדניקי דה יאחרמנחה2022 אוסטרליהשלדון ריילי"Not the Same"151252243 איסלנדאלין אפיסטודיר "Með hækkandi sól"232010103 רומניהWRS"Llámame"18659118 ישראלמיכאל בן דוד"I.M"X1361 איטליהמיקהמנחה2023 שוודיהלורן"Tattoo"15832135 נורווגיהאלסנדרה"Queen of Kings"52686102 בלגיהגוסטף"Because of You"7182890 סרביהלוק בלאק"Samo mi se spava"24301037 הממלכה המאוחדתגרהם נורטוןמנחה2024 אירלנדבמבי ת'אג"Doomsday Blue"62783124 אוסטרליהמייקל רוס וזכריה פילדינג "One Milkali (One Blood)"X1141 צ'כיהאייקו"Pedestal"1138 איטליהאנג'לינה מנגו"La noia"7268X פורטוגליולנדה"Grito"10152858מוסטי"Before the Party's Over"X1318 דנמרקסאבה"Sand"1236 הממלכה המאוחדתאולי אלכסנדר"Dizzy"1846Xסילבסטר בלט"Luktelk"14904119קנזי לובט וקאט אלמגרו "11:11"X1416 שווייץנמו"The Code"159141322025 אוסטריהג'יי-ג'יי"Wasted Love"14365104רד סבסטיאן"Strobe Lights"X1423 קרואטיהמרקו בושניאק"Poison Cake"1228 צ'כיהאדוניס"Kiss Kiss Goodbye"1229 פינלנדאריקה ויקמן"Ich komme"111963115 מלטהמיריאנה קונטה"Serving"1791953 דנמרקסיסאל"Hallucination"2347861

 נושאי להט"ב בשירי התחרות 
לאורך תחרות האירוויזיון, חלק מהשירים ומההופעות כללו התייחסויות ורמיזות למערכות יחסים חד-מיניות. הזמר ז'אן-קלוד פסקל, שביצע את השיר "Nous les amoureux", איתו זכתה לוקסמבורג באירוויזיון 1961, אישר כי השיר מכיל אזכורים למערכת יחסים הומוסקסואלית ולקשיים שניצבו בפני הזוג, דבר שנחשב שנוי במחלוקת בתחילת שנות השישים, כאשר ברבות ממדינות אירופה יחסים הומוסקסואליים עדיין היו אסורים בחוק. ההופעה של הזמרת הפינית קריסטה סיגפרידס באירוויזיון 2013 עם השיר "Marry Me" כללה נשיקה חד-מינית של הזמרת עם אחת מרקדניות הליווי שלה, ובהופעה של הזמר האירי ראיין או'שונסי עם השיר "Together" באירוויזיון 2018 הופיעו שני רקדנים גברים שהציגו מערכת יחסים חד-מינית. חלק מהופעות האירוויזיון לאורך השנים כללו מופעי דראג, ביניהן הופעותיהן של דמויות הדראג קונצ'יטה וורסט האוסטרית באירוויזיון 2014, ורקה סרדוצ'קה האוקראינית, DQ הדנית באירוויזיון 2007, וההרכב  (Sestre, "אחיות") הסלובני באירוויזיון 2002; הבחירה בססטרה לתחרות עוררה מחאות ודיונים על זכויות הלהט"ב בסלובניה באותה תקופה והביאה לחששות שהועלו בפרלמנט האירופי לקראת הצטרפותה הקרובה של סלובניה לאיחוד האירופי.

 תקריות הקשורות ללהט"ב לאורך התחרות 
 אירוויזיון 2009 נערך ברוסיה, ופעיל זכויות הלהט"ב ניקולאי אלקסייב  החליט לנצל זאת כדי להביא את עמדותיה של המדינה בנוגע לזכויות להט"ב לידיעת הציבור, בין היתר בתגובה לאמירתו של יורי לוז'קוב, ראש העיר של מוסקבה, כי הומוסקסואליות היא "שטנית". אלקסיב הודיע כי מצעד הגאווה במוסקבה באותה שנה ייערך במקביל לגמר האירוויזיון ב-16 במאי, יום לפני היום הבינלאומי נגד הומופוביה. שם המצעד שונה ל"מצעד הגאווה הסלאבי", כדי להעלות מודעות לזכויות להט"ב באזור הסלאבי של אירופה כולו. המצעד לא קיבל אישור מהרשויות במוסקבה בטענה שהוא יביא ל"הרס המוסר בחברה" והוצאו הצהרות לפיהן המוחים יקבלו יחס "נוקשה", וכי "צעדים נוקשים" יעמדו בפני כל מי שיצטרף לצעדה. ההפגנה פוזרה על ידי משטרת מוסקבה, ו-20 מפגנים נעצרו, ביניהם ניקולאי אלקסיב ופעיל זכויות האדם פיטר טאצ'ל, שקרא "זה מראה שהרוסים אינם חופשיים" כאשר נלקח על ידי השוטרים. נציגת שוודיה מאלנה ארנמן תמכה במהלך והביעה את צערה מכך שהשלטון במוסקבה לא מאפשר את קיום אירוע "המחווה לאהבה", כלשונה. הזוכה באותה שנה, אלכסנדר ריבאק, התייחס גם הוא למחלוקת בריאיון, ואמר כי האירוויזיון עצמו הוא "מצעד הגאווה הכי גדול".– Verdas største homseparade  (Norwegian), NRK, May 17, 2009 ההרכב ההולנדי De Toppers חולל רעש תקשורתי כשחבר ההרכב גורדון איים להחרים את גמר אירוויזיון 2009 אם המצעד ידוכא באלימות. עם זאת, ההרכב כשל להעפיל לגמר, מה שהשאיר את האיום חסר משמעות.
 לאחר כניסתו של חוק "התעמולה הגאה" ברוסיה בשנת 2013, יחד עם ההתפתחויות באוקראינה, באירוויזיון 2014 בלטו קריאות הבוז שנשמעו מהקהל, במיוחד במהלך ההופעה של רוסיה ובמהלך ההצבעה, בכל פעם שרוסיה קיבלה נקודות. זכייתה של קונצ'יטה וורסט בתחרות ספגה ביקורת גם בבמה הפוליטית הרוסית, כאשר מספר פוליטיקאים שמרנים הביעו את מורת רוחם מהתוצאה. כתגובה לקריאות הבוז, מפיקי אירוויזיון 2015 התקינו "טכנולוגיה לסינון קריאות בוז" עבור השידור, ומנחי התחרות ביקשו מהקהל מספר פעמים שלא להשמיע קריאות בוז; פולינה גאגארינה, שייצגה את רוסיה, רואיינה על ידי קונצ'יטה בגרין-רום במהלך הפסקה מההצבעה, ועוררה ביקורת מצד השמרנים הרוסים כשהעלתה לרשתות החברתיות סרטון של עצמה מאחורי הקלעים מחבקת את קונצ'יטה.

 ביקורת על הנראות הלהט"בית של התחרות 
הבחירה בדנה אינטרנשיונל לאירוויזיון 1998 בברמינגהאם גררה התנגדויות ואיומי מוות מצד הציבור הדתי והחרדי בישראל, ובתחרות, על פי הדיווחים, היא לנה במלון היחיד בברמינגהאם עם חלונות חסיני כדורים.

בשנים האחרונות אידאולוגיות מסוימות ברחבי אירופה היוו מקור לעימותים במסגרת האירוויזיון, במיוחד בנוגע לזכויות הלהט"ב. טורקיה, שהייתה בעבר משתתפת קבועה בתחרות ואף זכתה בה פעם אחת, פרשה מהתחרות לראשונה בשנת 2013, בטענה שהם אינם מרוצים מחוקי ההצבעה; כשנשאלו ב-2018 לגבי אפשרות של חזרה לתחרות, רשות השידור הטורקית TRT ציינה את ההופעות של זמרים להט"בים כסיבה נוספת לחרם הממושך שלהם. לאחר שתכננה בתחילה לשדר את התחרות ב-2013, לבסוף TRT ביטלה את שידור האירוע בתגובה לנשיקה החד-מינית של קריסטה סיגפרידס. ב-2014, ולקן בוסקיר, חבר באספה הלאומית הגדולה של טורקיה מטעם מפלגת הצדק והפיתוח, אמר במסיבת עיתונאים כי טורקיה לא תיטול חלק בתחרות בשל ניצחונה של קונצ'יטה וורסט. עוד דווח כי הנראות הלהט"בית בתחרות היוותה גורם מכריע גם כאשר הונגריה בחרה לא להשתתף באירוויזיון 2020 על רקע התחזקות הסנטימנט האנטי-להט"בי בממשלתו של ויקטור אורבן, אם כי לא נמסרה סיבה רשמית להיעדרותה של המדינה מטעם רשות השידור ההונגרית MTVA.

עימותים בנוגע לנראות הלהט"בית של התחרות התרחשו גם במדינות שאינן מתחרות בתחרות. במשך מספר שנים תחרות האירוויזיון שודרה בסין, אולם בשנת 2018 זכויות השידור שהוחזקו על ידי Mango TV הוסרו במהלך התחרות. בשידור החי של חצי הגמר הראשון ב-Mango TV צונזרה הופעתו של הזמר האירי ראיין או'שונסי, שכפי שנמסר הייתה מנוגדת להנחיות הסיניות האוסרות על "מערכות יחסים והתנהגויות מיניות לא-תקינות" בשל הריקוד החד-מיני שנכלל בה, וכמו כן צונזרה הופעתו של אאוגנט בושפפה האלבני בשל תצוגה חשופה של קעקועים, שהפרה את ההנחיות סביב מה שמכונה "תת-תרבויות" ו"תרבויות נואשות". כתוצאה מהסרת זכויות השידור, רשת השידור הסינית לא יכלה לשדר את חצי הגמר השני או את הגמר הגדול של אירוויזיון 2018, וגם לא תשדר תחרויות עתידיות.

 לקריאה נוספת 
 דורון בראונשטיין, למה הומואים אוהבים אירוויזיונים: הפילוסופיה והרציונל העומדים מאחורי האהבה האובססיבית של חברי הקהילה הגאה לתחרות האירוויזיון, פתח תקווה: לב ספרים הוצאה לאור, 2018

 קישורים חיצוניים 



 הערות שוליים 

קטגוריה:אירוויזיון
קטגוריה:תרבות להט"ב
קטגוריה:מוזיקת להט"ב